Discuție Wikipedia:Perle

message: Cred că ar trebui definit cumva conținutul acestei pagini, adică ce anume se califică drept perlă la Wikipedia. Sensul ironic al lui perlă este: greșeală evidentă, involuntară și caraghioasă, așa cum se întîlnesc uneori prin temele, testele și examenele elevilor și studenților.
Cum scopul nostru este acela de a scrie o enciclopedie, cred că perle se pot numi (pentru scopul restrîns al acestei pagini) doar acele texte care au fost scrise cu intenția de a reprezenta material enciclopedic propriu-zis, dar care stîrnesc rîsul prin modul în care au eșuat.
Ca urmare cred că trebuie excluse de aici, oricît de amuzante ar fi, următoarele tipuri:
*textele scrise de la bun început cu intenția de a fi amuzante,
*textele care nu au legătură cu nici un subiect enciclopedic,
*glumele intenționate de prin discuții.
În schimb putem include explicațiile cu caracter enciclopedic date în paginile de discuții, dacă conțin gafe amuzante.
Pagina de perle nu trebuie să fie imensă, deci nu trebuie să ne pară rău că facem o selecție. Dimpotrivă, lumea se amuză mai copios cînd știe că toate poantele au fost involuntare.
Ce ziceți? — AdiJapan 4 septembrie 2008 05:05 (EEST)
replies: text: Se poate și așa, adică doar textele culese și care conțin umor involuntar. Pe de altă parte, sunt texte culese, în care umorul a fost îngroșat, doar pornind de la ceva ce inițial a fost involuntar, de exemplu. Poate se pot separa. Dar cred că textele postate direct aici nu prea au ce căuta. Eventual o selecție dintre cele binecunoscute „pe plan național” ar putea ilustra un articol despre „perle” în sensul discuției. --Turbojet 4 septembrie 2008 08:58 (EEST)
replies: text: :Dacă e s-o spun foarte verde, pagina asta are pe lîngă scopul de a distra și scopul de a ne gîdila propriul amor propriu (...). Citind perlele avem posibilitatea de a spune: „S-ar putea să fi făcut și eu cîte-o greșeală pe ici pe colo, dar gogomănii ca astea nu.” De-asta trebuie să alegem doar chestiile involuntare. Cele intenționate n-au la fel de mult farmec.

text: :Tot apropo de subiectul paginii, cred că nu e nevoie să copiem întregul text al unui articol din acesta, ci putem selecta doar părțile sale de un comic deosebit.

text: :Și încă o chestiune: cred că ordinea cronologică trebuie inversată, pentru ca întotdeauna să avem perle proaspete la începutul paginii. Altfel rămînem pe vecie cu pisica aia în capul listei. — AdiJapan 4 septembrie 2008 09:45 (EEST)
replies: text: ::Hai să fac un mic compromis: cred că putem păstra și textele care reflectă o înțelegere cu totul greșită a ceea ce este Wikipedia, bineînțeles dacă asta le face amuzante. — AdiJapan 5 septembrie 2008 07:01 (EEST)
hahaha foarte tare:) în altă ordine de idei, "exemplul negativ este tot un exemplu, care are o utilitate" (parafrazând un citat celebru).--193.231.148.191 (discuție) 17 februarie 2012 10:14 (EET)
thread_title: Conținutul paginii

message: de curiozitate, în ce articol al Wikipediei ați găsit această „perlă”? --Bătrânul (discuție) 6 ianuarie 2022 18:00 (EET)
replies: text: Mă scuzați, am omis ceva din articol.

text: O șterg îndată. ~~~~ CCS 207 (discuție) 6 ianuarie 2022 18:06 (EET)

text: Dacă chiar vreți să îmbunătățiți acest articol, prioritare ar fi prostiile scrise de utilizatori începători, care consideră această pagină locul lor de joacă. CCS 207 (discuție) 6 ianuarie 2022 18:12 (EET)
thread_title:  Ce este o pădure virgină?